ກອງກຳລັງ ເທີກີ ຂ້າມເຂົ້າໄປ ໃນອີຣັກ ເພື່ອຕາມລ່າ ພວກກະບົດຊາວເຄີດ PKK
​ເຈົ້າໜ້າ​ທີ່​ເທີ​ກີ ກ່າວ​ວ່າ ປະຕິບັດ​ການ “​ໄລຍະ​ສັ້ນ” ເພື່ອ​ຕາມ​ລ່າ ຫາ​ພວກ​ກະບົດ ​ຊາວ​ເຄີ​ດ ທີ່ຢູ່​ເບື້ອງຫລັງ​ ການ​ໂຈມ​ຕີ ພວກທະຫານ ​ແລະ ຕຳຫຼວດເທີ​ກີ.
ກອງກຳລັງພາກພື້ນດິນຂອງເທີກີ ບຸກເຂົ້າໄປໃນພາກເໜືອຂອງ ອີຣັກ ໃນວັນອັງຄານວານນີ້ເປັນເທື່ອທຳອິດ ນັບຕັ້ງແຕ່ 2011 ເປັນຕົ້ນມາ ໃນອັນທີ່ເຈົ້າໜ້າທີ່ທ່ານນຶ່ງ ເອີ້ນວ່າ ປະຕິບັດການ ເພື່ອຕາມລ່າຫາພວກກະບົດຊາວເຄີດ ຜູ້ທີ່ຢູ່ເບື້ອງ ຫລັງການໂຈມຕີ ຕໍ່ພວກ ທະຫານ ແລະ ຕຳຫຼວດ ເທີກີ ໂດຍບໍ່ໄດ້ໃຫ້ລາຍລະອຽດຢ່າງເຈາະຈົງ ເຈົ້າໜ້າທີ່ລັດຖະບານເທີກີ ກ່າວວ່າ ກອງກຳລັງຂອງຕົນ ໄດ້ຂ້າມເຂົ້າໄປ ໃນລະຫວ່າງ ການ ພວກພັກກຳມະກອນຊາວເຄີດ ຫຼື PKK ທີ່ໄດ້ຖືກຫ້າມນັ້ນ ກອງທັບອາກາດຂອງເທີກີ ໄດ້ທຳການໂຈມຕີທາງອາກາດເມື່ອຕອນເຊົ້າວັນອັງຄານວານນີ້ ຕໍ່ບໍລິເວນຕ່າງໆ ທີ່ສົງໄສວ່າເປັນຖານທັບຂອງ ກຸ່ມ PKK ໃນອີຣັກ ອົງການຂ່າວ Anadolu ຂອງທາງການ ກ່າວວ່າ ເຮືອບິນລົບຂອງເທີກີ ຫຼາຍກວ່າ 50 ລຳ ໄດ້ເຂົ້າຮ່ວມ ໃນການ ໂຈມຕີເປັນເວລາ 6 ຊົ່ວໂມງ ທີ່ໄດ້ສັງຫານພວກກະບົດ ຫຼາຍເຖິງ 40 ຄົນ ການປະຕິບັດງານຂອງເທີກີ ມີຂຶ້ນຫຼັງຈາກ ການໂຈມຕີດດ້ວຍລະເບີດແຄມທາງທີ່ໄດ້ສັງຫານທະຫານເທີກີ ຈຳນວນ 16 ຄົນ ໃນວັນອາທິດທີ່ຜ່ານມາ ຢູ່ໃນຂົງເຂດ Hakkari ຊຶ່ງເປັນການໂຈມຕີທີ່ຮ້າຍແຮງທີ່ສຸດຂອງກຸ່ມ PKK ນັບແຕ່ເດືອນກໍລະກົດເປັນຕົ້ນມາ ເວລາຄວາມຮຸນແຮງຈາກທັງສອງຝ່າຍ ໄດ້ທຳລາຍການຢຸດຍິງທີ່ມີມາເປັນເວລາສອງປີ ລະເບີດແຄມທາງອີກລູກນຶ່ງ ໄດ້ສັງຫານ ເຈົ້າໜ້າທີ່ຕຳຫຼວດເທີກີ ຢ່າງນ້ອຍ 14 ຄົນ ໃນວັນອັງຄານວານນີ້ ໃນແຂວງ Igdir ຢູ່ທາງພາກຕາເວັນອອກຂອງປະເທດ ເອກອັກຄະລັດຖະທູດອັງກິດ ປະຈຳເທີກີ ທ່ານ Richard Moore ໄດ້ຮຽກຮ້ອງໃຫ້ຍຸດຕິ ອັນທີ່ທ່ານເອີ້ນວ່າ “ຄວາມຮຸນແຮງທີ່ບໍ່ມີຄວາມໝາຍເລີຍ” ແລະ ໄດ້ສະແດງຄວາມເຫັນອົກເຫັນໃຈ ໄປຍັງຄອບຄົວຂອງພວກທະຫານ ແລະ ຕຳຫຼວດເທີກີ ທີ່ໄດ້ຖືກຂ້າຕາຍ ໃນຄວາມຮຸນແຮງເມື່ອບໍ່ດົນມານີ້